PRECIZĂRI PRIVIND CHELTUIELILE ELIGIBILE ȘI ÎNTOCMIREA DOCUMENTELOR FINANCIARE

**Extras din Anexa nr. 4 la HCJ 219- REGULAMENTUL privind acordarea de finanţare nerambursabilă de la bugetul Judeţului Cluj pentru structurile sportive din Judeţul Cluj**

**Art. 16. (1)**  Cheltuielile eligibile vor putea fi plătite în baza unui contract de finanţare nerambursabilă numai în măsura în care sunt justificate şi oportune şi au fost contractate în anul bugetar în care se desfăşoară contractul. Contractul de finanțare nerambursabilă se încheie înainte de începerea acțiunilor/activităților proiectului.

**(2)** Cheltuielile eligibile din documentaţia de finanţare trebuie să respecte prevederile Hotărârii Guvernului nr. 1447/2007 privind aprobarea Normelor financiare pentru activitatea sportivăcu modificările şi completările ulterioare, respectiv:

1. să fie efectuate în perioada executării contractului;
2. să fie necesare pentru realizarea acţiunii;
3. să fie prevăzute în bugetul proiectului;
4. să fie în conformitate cu principiile unui management financiar sănătos, respectiv utilizarea eficientă a banilor şi un raport optim cost/beneficiu;
5. să fi fost realizate de beneficiar în perioada de implementare a acţiunii conform cererii de finanţare aprobate;
6. să fi fost înregistrate în contabilitatea Beneficiarului sau partenerilor Beneficiarului;
7. să fie identificabile şi verificabile;
8. să fie dovedite prin originalele documentelor justificative
9. cheltuielile eligibile vor putea fi plătite numai în măsura în care sunt justificate şi oportune.

**Art. 17.** Din finanţările nerambursabile acordate potrivit prezentului regulament se pot acoperi următoarele categorii de cheltuieli eligibile:

1. cheltuieli de transport;
2. cheltuieli de cazare;
3. cheltuieli de masă;
4. cheltuieli privind alimentaţia de efort;
5. cheltuieli privind plata arbitrilor şi a medicilor;
6. cheltuieli privind asigurarea persoanelor, a materialelor şi a echipamentului sportiv şi a altor bunuri;
7. cheltuieli pentru achiziţionarea de materiale şi echipament sportiv;
8. cheltuieli medicale şi pentru controlul doping;
9. cheltuieli cu premiile, indemnizaţiile, veniturile contractuale (CAS) ale participanţilor la activitatea sportivă, primele şi indemnizaţiile sportive, alte drepturi;
10. alte categorii de cheltuieli (taxe de legitimare şi transfer, prestări servicii de impresariat şi reprezentare sportivă, altele).
11. pentru organizarea, participarea, respectiv desfăşurarea acţiunilor sportive, beneficiarii pot efectua, după caz, cu încadrarea în prevederile bugetare aprobate şi alocate prin contractul de finanţare, cheltuieli şi pentru:
12. cheltuieli cu indemnizaţiile şi veniturile de natură contractuală stabilite prin contractul de activitate sportivă (CAS) încheiate între structura sportivă şi sportivi/membrii staffului tehnic (antrenori, preparatori fizici, medici, asistenţi medicali, statisticieni, kinetoterapeuţi, maseuri, cameramani, directori tehnici, alte persoane participante la procesul de pregătire şi participare la competiţii) care au dobândit statutul de PIF (persoană fizică independentă), în condiţiile legislaţiei în vigoare;
13. închiriere de locuinţe pentru cazare sportivi şi personal tehnic participant la acţiunile de pregătire şi participare la competiţii, la preţul pieţei libere. Pentru participarea la acţiuni de pregătire (cantonamente, turnee, alte acţiuni) sau acţiuni sportive din calendarul oficial pe ramură de sport se vor deconta doar cazări în locaţii cotate cu maximum 3 stele);
14. cheltuieli de transport ocazionate de prezentarea/sosirea şi plecarea, sportivilor, precum şi a membrilor staffului tehnic din localitatea/ţara de domiciliu la locaţia stabilită pentru pregătire şi retur, în conformitate cu prevederile contractului de activitate sportivă dintre părţi;
15. servicii de închiriere de baze sportive, săli de conferinţă, spaţii, aparatură birotică şi alte bunuri necesare organizării acţiunilor;
16. refacere după efort, recuperare şi igienă personală, cum ar fi saună, masaj şi altele asemenea;
17. asigurarea serviciilor medicale, a ordinii publice şi a respectării normelor de pază şi protecţie contra incendiilor, la locul de desfăşurare a acţiunilor sportive;
18. achiziţionarea de panouri şi materiale publicitare, materiale pentru pavoazare, rechizite şi alte materiale consumabile, aranjamente florale;
19. cheltuieli de închiriere domenii website, întreţinere şi promovare a acţiunilor sportive în mediul online;
20. taxe de înscriere şi/sau de participare la acţiunile sportive, taxe de organizare a acţiunilor, în condiţiile stabilite de organizatori, taxe de formare, legitimare şi transfer;
21. obţinerea vizelor de intrare în ţările în care au loc acţiunile;
22. cheltuieli medicale pentru vaccinuri şi medicamente specifice unor ţări sau localităţi, cheltuieli pentru asigurarea medicală a persoanelor;
23. plata lectorilor şi a translatorilor;
24. taxe de parcare şi servicii de protocol la acţiunile sportive internaţionale;
25. comisioane şi taxe bancare pentru obţinerea valutei;
26. alte cheltuieli în limitele financiare stabilite prin Hotărârea Guvernului nr. 1.447/2007 privind aprobarea Normelor financiare pentru activitatea sportivă, cu modificările şi completările ulterioare.

l) pentru realizarea acţiunilor de cercetare, documentare, informare, promovare, consultanţă în domeniul sportului, pentru formarea şi perfecţionarea personalului de specialitate, precum şi a celorlalte acţiuni sportive, beneficiarii, în limita prevederilor bugetare aprobate, mai pot efectua:

1. cheltuieli pentru studii de cercetare şi documentare în domeniul educaţiei fizice şi sportului;
2. cheltuieli pentru procurarea de cărţi şi alte publicaţii cu profil sportiv;
3. cheltuieli pentru traducerea, tipărirea, multiplicarea şi altele asemenea a materialelor de specialitate din domeniu;
4. cheltuieli pentru realizarea materialelor audiovideo metodice şi de promovare a activităţii sportive;
5. cheltuieli pentru servicii de consultanţă în domeniul sportului;
6. achiziţii de licenţe pentru software de bază şi upgrade, servicii de programare şi de întreţinere pentru aplicaţii software în domeniul sportului;
7. cursuri de formare şi perfecţionare a specialiştilor.

**Art. 18. (1)** Finanțările nerambursabile acordate nu pot fi folosite pentru acoperirea unor debite ale beneficiarilor sau pentru cheltuieli salariale ale persoanelor juridice de drept public beneficiare.

**(2)** Solicitantul are obligația de a preciza în cuprinsul cererii de finanțare și de a justifica în raportul de activitate toate informațiile privind caracterul neeconomic sau, după caz, economic al activităților din cadrul proiectului cultural, încadrarea finală constituind clauză distinctă în contractul de finanțare, opozabilă acestuia în situația constatării de către autoritatea finanțatoare a intenției frauduloase și care atrage rezilierea de drept a contractului de finanțare.

**(3)** Finanţările nerambursabile nu se acordă pentru:

1. activităţi generatoare de profit.
2. activităţi ce presupun dezvoltarea infrastructurii solicitantului.

**(4)** Pentru aceeaşi activitate sportivă un beneficiar nu poate contracta decât o singură finanţare nerambursabilă de la Consiliul Judeţean Cluj în decursul unui an fiscal.

**Art. 19.** Din finanţările nerambursabile acordate potrivit prezentului regulament nu pot fi acoperite următoarele categorii de cheltuieli, neeligibile:

a) costurile pregătirii proiectului nu vor fi acoperite din finanţarea nerambursabilă şi nu trebuie incluse în bugetul proiectului;

b) costurile administrative - chirie sediu şi utilităţi: apă, canal, electricitate, telefon, internet, gaze, costuri de încălzire;

c) cheltuielile salariale;

d) cheltuielile pentru acoperirea unor debite ale beneficiarilor;

e) cheltuielile cu întreţinerea şi reparaţia mijloacelor fixe;

f) achiziţiile de terenuri;

g) achiziţia, reabilitarea, construirea, renovarea de clădiri;

h) achiziţia de vehicule sau componentele acestora (anvelope, părţi caroserie etc.), reparaţii şi servicii de întreţinere;

i) băuturi alcoolice şi tutun, room service şi minibar;

j) achiziţionarea de mobilier, aparatură birotică, precum şi obiecte de inventar de natura acestora;

k) datorii şi provizioane pentru posibile pierderi sau datorii viitoare;

l) dobânzi datorate;

m) cheltuieli finanţate din alte surse;

n) pierderi de schimb valutar;

o) aporturi care reprezintă contribuţie în natură (ex: teren, proprietate imobiliară fie că este integrală sau parţială, bunuri de folosinţă îndelungată, materii prime, munca de binefacere neplătită a unor persoane fizice private sau persoane juridice);

p) elemente deja finanţate prin alte proiecte/finanţări;

q) credite la terţe părţi;

r) cheltuieli pentru dezvoltarea infrastructurii solicitantului.

s) cheltuieli efectuate de solicitant anterior semnării contractului de finanţare;

ș) taxa pe valoarea adăugată, precum şi orice alte taxe;

t) achiziţia de echipamente secondhand;

ț) amenzi, penalităţi şi cheltuieli de judecată;

u) costurile pentru operarea investiţiei;

v) costuri de amortizare

w) cheltuieli de leasing.

**Art. 20.** In vederea încheierii contractelor de finanțare nerambursabilă beneficiarilor li se vor comunica prin email etapele care trebuie parcurse în vederea încheierii contractului de finanțare și ulterior realizarea decontării cheltuielilor efectuate în cadrul proiectului.

**Art. 21. (1)** Pentru decontarea cheltuielilor de finanţare nerambursabilă aprobate, beneficiarul va comunica următoarele:

a) adresă de înaintare prin care solicită suma aprobată (adresa va cuprinde numele organizaţiei, adresa, nr. de cont – cod IBAN, cod fiscal, date de contact ale persoanei care se ocupă de proiect), după semnarea contractului;

b) pentru achiziţionarea bunurilor, serviciilor si lucrărilorse vor depune în copie documentele care fac dovada respectării procedurii prevăzute în legislaţia românească privind achiziţiile publice, respectiv copie a dosarului de achiziţie:

* 1. factura fiscală;
	2. dovada plăţii pentru bunurile/ serviciile/ lucrările achiziţionate;
	3. notă de recepţie şi bon de consum, în cazul bunurilor;
	4. contract prestări servicii;

c) pentru decontarea cheltuielilor privind cazareaconform art. 12 din H.G. nr. 1447/2007:

* 1. factura fiscală (detaliat: nr. de persoane x nr. de zile x valoarea/zi/persoană = valoare totala), semnată şi ştampilată de unitatea prestatoare;
	2. tabel persoane (dacă nu este detaliată factura);
	3. dovada plăţii (ordin de plată sau chitanţă);

d) pentru decontarea cheltuielilor privind transportul, conform art. 9, 10, 11 din H.G. nr. 1447/2007:

* 1. biletele de tren, de avion;
	2. factura fiscală, bonuri fiscale sau chitanţe fiscale şi foaie de parcurs, în cazul deplasării cu mijloace de transport auto închiriate (microbuz, autocar, autoturism);
	3. tabel cuprinzând participanţii care au beneficiat de contravaloarea cheltuielilor de transport (cu semnătura preşedintelui şi ştampila organizaţiei);
	4. în cazul deplasării cu mijloace de transport proprii: foaie de parcurs, bonuri fiscale;

e) pentru decontarea cheltuielilor de masă, conform art. 13 din H.G. nr. 1447/2007;

* 1. factură fiscală (detaliat: nr. de persoane x nr. de zile x valoarea/zi/persoana = valoare totala):
	2. dovada plăţii (ordin de plată sau chitanţă);
	3. pontaj semnat şi ştampilat de către club şi unitatea prestatoare;

f) pentru decontarea cheltuielilor de mese oficiale la încheierea competiţiilor sportive şi a altor competiţii sportive internaţionale, conform art. 13 alin.(2) din H.G. nr. 1447/2007:

* 1. factură fiscală (detaliat: nr. de persoane x nr. de zile x valoarea/zi/persoana = valoare totala);
	2. dovada plăţii (ordin de plată sau chitanţă);
	3. tabel persoane participante;

g) pentru decontarea cheltuielilor privind închirierea unor bunuri/ servicii/ spaţii etc, conform art. 22 alin. (1) lit. a) din H.G. nr. 1447/2007:

* 1. contract de închiriere;
	2. factura fiscală;
	3. dovada plăţii (ordin de plată sau chitanţă);

h) pentru decontarea cheltuielilor pentru materiale consumabile, conform art. 22 alin. (1) lit. d) din H.G. nr. 1447/2007:

* 1. factura fiscală;
	2. nota de recepţie şi bon de consum;
	3. dovada plăţii (ordin de plată sau chitanţă);

i) pentru decontarea cheltuielilor privind asistenţa medicală şi serviciile de ambulanţă conform art. 17 alin. (4) din H.G. nr. 1447/2007:

* 1. stat de plată (medici şi/sau asistenţi medicali);
	2. factura fiscală emisă de serviciul de ambulanţă;
	3. dovada plăţii (ordin de plată sau chitanţă);

j) pentru decontarea cheltuielilor privind acordarea unor premii pentru sportivii, conform art. 25 alin. (1), art. 29 alin. (1) din H.G. nr. 1447/2007:

* 1. stat de plată;
	2. diplome sau clasamentele oficiale – federaţii de specialitate sau DJST;

k) pentru decontarea cheltuielilor privind acordarea unor premii pentru antrenori/tehnicieni, conform art. 32 din H.G. nr. 1447/2007:

1. stat de plată;

l) pentru decontarea cheltuielilor privind acordarea de materiale şi echipamente sportive, conform art. 19 din H.G. nr. 1447/2007:

* 1. factura fiscală;
	2. nota de recepţie şi bon de consum;
	3. dovada plăţii (ordin de plată sau chitanţă);

m) pentru decontarea cheltuielilor privind acordarea de vitamine şi susţinătoare de efort, medicamente şi materiale sanitare , unguente pentru procesul de refacere şi recuperare – conform art. 20 alin. (2) din H.G. nr. 1447/2007:

* 1. factura fiscală;
	2. dovada plăţii (ordin de plată sau chitanţă);
	3. pontaj semnat şi stampilat de către club;

n) pentru decontarea cheltuielilor privind asigurarea ordinii publice şi respectarea normelor de pază la competiţiile sportive naţionale şi internaţionale conform art. 22 alin. (1) lit. c) din H.G. nr. 1447/2007:

* 1. factura fiscală;
	2. dovada plăţii (ordin de plată sau chitanţă);

o) pentru decontarea cheltuielilor privind asigurările pentru accidente ale persoanelor conform art. 18 din H.G. nr. 1447/2007:

* 1. poliţa de asigurare;
	2. dovada plăţii (ordin de plată sau chitanţă);

p) pentru decontarea cheltuielilor privind taxe de înscriere şi sau de participare la acţiunile sportive, taxe de organizare a acţiunilor, în condiţiile stabilite de organizatori conform art. 22 alin. (1) lit. e) din H.G. nr. 1447/2007:

* 1. factura fiscală;
	2. dovada plăţii (ordin de plată sau chitanţă);

q) pentru decontarea cheltuielilor privind indemnizaţia de arbitraj şi arbitrajul la competiţiile sportive interne şi internaţionale conform art. 17 din H.G. nr. 1447/2007:

1. factura fiscală;
2. dovada plăţii;
3. stat de plată sau delegaţie din partea federaţiei de specialitate (ordin de plată sau chitanţă).

r) un raport de activitate

s) un raport financiar – după modelul din anexa nr. 6 la Regulament;

ș) factură emisă de asociație pentru suma aprobată (Consiliul Județean Cluj: Calea Dorobanților nr. 106, cod fiscal 4288110, CONT RO81CECECJ0132RON0100204.

**(2)** Documentele prevăzute la alin. (1) lit. a) - ș) se depun în termen de 30 de zile de la finalizarea proiectului. Pentru proiectele a căror perioadă de desfășurare este luna decembrie decontul se va depune imediat după finalizarea acestora în vederea încadrării în termenele de plată prevăzute în normele metodologice pentru încheierea exercițiului financiar, dar nu mai târziu de data de 21 decembrie a anului respectivDocumentele justificative solicitate vor fi prezentate în copii certificate pentru conformitate cu originalul de către reprezentantul legal al organizaţiei.

**(3)** Se vor deconta doar cheltuielile prevăzute în bugetul de venituri şi cheltuieli al proiectului. Odată cu semnarea contractului de finanţare nerambursabilă se va depune şi bugetul de venituri şi cheltuieli actualizat, în funcţie de suma alocată, precum și anexele nr. 1-3 care constitutie anexe ale contractului de finanțare. Ulterior nu se acceptă modificări ale bugetului de venituri și cheltuieli. Decontarea sumelor aferente proiectelor finanțate şi depunerea raportului de activitate şi a celui financiar se face în termen de 30 de zile de la finalizarea proiectului, a perioadei menționată în cererea de finanțare și în contractul de finanțare nerambursabilă. După împlinirea termenului nu mai sunt acceptate documente spre decontare, excepție fac proiectele a căror perioadă de desfășurare este luna decembrie pentru care decontul se va depune imediat după finalizarea acestora, dar nu mai târziu de data de 21 decembrie a anului respectiv.

**(4)** În caz de reziliere a contractului ca urmare a neîndeplinirii clauzelor contractuale, beneficiarul finanțării nerambursabile este obligat să returneze Județului Cluj sumele primite, cu care se reîntregesc creditele bugetare ale acestuia, în vederea finanţării altor programe şi proiecte în domeniu tineretului şi socio-educaţionale.

**(5)** Pentru sumele restituite ca urmare a rezilierii contractelor de finanţare, beneficiarii finanțării nerambursabile datorează dobânzi şi penalităţi de întârziere, conform legislaţiei privind colectarea creanţelor bugetare, care sunt venituri ale bugetului de stat sau după caz ale bugetelor locale.

**(6)** Cheltuielile eligibile vor putea fi plătite numai în măsura în care sunt justificate şi oportune.

**(7)** Finanţările nerambursabile nu pot fi utilizate pentru activităţi generatoare de profit.